Ο **Σαϊντ Τσίμπα** (αραβ: : سعيد شيبا; ) είναι Μαροκινός πρώην επαγγελματίας ποδοσφαιριστής και νυν προπονητής ποδοσφαίρου. Γεννήθηκε στις 28 Σεπτεμβρίου του 1970 στο Ραμπάτ του Μαρόκου και έχει ύψος 1,83 εκ.

Ξεκίνησε την ποδοσφαιρική του καριέρα στον τοπικό σύλλογο ΦΟΣ Ραμπάτ στην Α’ κατηγορία ποδοσφαίρου του Μαρόκου. Το 1995 μετακόμισε στη Σαουδαραβική Αλ Χιλάλ, με την οποία αναδείχθηκε πρωταθλητής το 1996, ενώ ο ίδιος σημείωσε 17 γκολ σε 22 αγώνες πρωταθλήματος. 

Το καλοκαίρι του 1996, ο Τσίμπα μεταγράφηκε στην ισπανική Κομποστέλα. Στις 2 Οκτωβρίου της ίδιας χρονιάς πραγματοποίησε το ντεμπούτο του στην ισπανική Πριμέρα Ντιβισιόν, μπαίνοντας ως αλλαγή σε έναν εκτός έδρας αγώνα με την Σπόρτινγκ Χιχόν. Στις 10 Μαΐου 1997, ο Μαροκινός σημείωσε το πρώτο του γκολ στο πρωτάθλημα, το οποίο έγινε νικητής σε έναν εντός έδρας αγώνα εναντίον της Ράγιο Βαγιεκάνο. 

Το καλοκαίρι του 1999, ο Τσίμπα μετακόμισε στη γαλλική Νανσί. Από τον Μάρτιο έως τον Μάιο του 2001, αγωνίστηκε (ως δανεικός) σε 7 αγώνες με τη φανέλλα της Μάδεργουελ στην Πρέμιερσιπ Σκωτίας. Στο τέλος της σεζόν ο Τσίμπα μετακόμισε στον Άρη Θεσσαλονίκης. Πραγματοποίησε το ντεμπούτο του με τους "κίτρινους" στις 12 Αυγούστου 2001, στον εκτός έδρας νικηφόρο αγώνα με τα Τρίκαλα (1-4) για το θεσμό του Κυπέλλου Ελλάδας.  
Ωστόσο, κάποιοι τραυματισμοί, αλλά κυρίως τα οικονομικά προβλήματα της ομάδας, δεν του επέτρεψαν να ολοκληρώσει το διετές συμβόλαιό του κι έτσι αποχώρησε με 26 συμμετοχές και 5 τέρματα (17 συμμετοχές στο Πρωτάθλημα με 3 τέρματα και 9 στο Κύπελλο Ελλάδας με 2 τέρματα). 

Το καλοκαίρι του 2002, μετακόμισε στο Κατάρ, όπου έπαιξε αρχικά για την Κατάρ ΣΚ και στη συνέχεια για την Al Khaleej.

Τη σεζόν 2005-06, επέστρεψε στη χώρα του και στην ομάδα που τον ανέδειξε, την ΦΟΣ Ραμπάτ. Ολοκλήρωσε την καριέρα του ως ποδοσφαιριστής της Σαρτζά ΦΚ των  Η.Α.Ε..

Εθνική Μαρόκου
--------------

Ο Τσίμπα αγωνίστηκε για την  Εθνική Μαρόκου στο **Αφρικανικό Κύπελλο Εθνών του 1998**, το οποίο διεξήχθη στη Μπουρκίνα Φάσο, όπου αγωνίστηκε σε τέσσερις αγώνες: για τη φάση των ομίλων με τη Ζάμπια , τη Μοζαμβίκη  και την Αίγυπτο , και στον προημιτελικό κόντρα στη Νότια Αφρική. Μάλιστα στους αγώνες εναντίον της Μοζαμβίκης και της Νότιας Αφρικής, σημείωσε από ένα γκολ. Επίσης συμπεριλήφθηκε αποστολή της εθνικής ομάδας για το  Παγκόσμιο Κύπελλο Ποδοσφαίρου του 1998 στη Γαλλία  , όπου αγωνίστηκε στους δύο από τους τρεις αγώνες της ομάδας του στη διοργάνωση: εναντίον της Νορβηγίας  και της Βραζιλίας. Το τελευταίο μεγάλο διεθνές τουρνουά στο οποίο έλαβε μέρος ο Τσίμπα ήταν το **Αφρικανικό Κύπελλο Εθνών του 2000** , το οποίο διεξήχθη από κοινού στη Γκάνα και τη Νιγηρία, όπου έπαιξε και τα τρία παιχνίδια της ομάδας του στο τουρνουά: ενάντια στο Κονγκό , την Τυνησία ] και τη Νιγηρία  .

Διετέλεσε διεθνής ποδοσφαιριστής επί δέκα συναπτά έτη (1991-2001) με την Εθνική Μαρόκου, σκοράροντας έξι φορές σε 43 εμφανίσεις.

Προπονητική καριέρα
-------------------

Μετά το τέλος της καριέρας του ως ποδοσφαιριστής, ο Τσίμπα εργάστηκε ως βοηθός προπονητή της Κατάρ ΣΚ την περίοδο 2007–2011. Κατά τη διάρκεια αυτής της περιόδου, η ομάδα κατέκτησε το **Qatar Crown Prince Cup** του 2009, νικώντας στη διαδικασία των πέναλτυ την **Al-Rayyan** με 4-2. Τον Αύγουστο του 2011, ο Τσίμπα έγινε ο νέος προπονητής της ομάδας, αντικαθιστώντας τον Sebastião Lazaron. Αργότερα συνέχισε ως βοηθός προπονητή στην Εθνική Μαρόκου (2014-16), και ως βασικός προπονητής σε : **Chabab Rif Al-Hoceima** (2016), **Renaissance Club Athletic Zemamra** (2020) και **Olympic Club de Safi** (2021). Από το 2021 είναι ο εκλέκτορας της **Εθνικής Μαρόκου Κ-17**.

Διακρίσεις
----------

Ως ποδοσφαιριστής: 

"**Αλ Χιλάλ'**" 

* Πρωταθλητής Σαουδικής Αραβίας: (1) 1995/1996
* Κύπελλο του Διαδόχου της Σαουδικής Αραβίας: (1) 1994/1995

"'**Κατάρ ΣΚ'**" 

* Πρωτάθλημα Κατάρ: (1) 2002/03
* Κύπελλο του Κατάρ (πρώην Κύπελλο του Πρίγκηπα του Κατάρ): (2) 2002, 2004

Παραπομπές
----------

1. ↑  Morocco - Record International Players
2. ↑  Chiba nouvel entraîneur du CRA
3. ↑  Σπόρτιγκ Χιχόν-Κομποστέλα 1-1
4. ↑  Κομποστέλα-Ράγιο Βαγιεκάνο 2-1
5. ↑  Σαΐντ Τσίμπα, ο εξαιρετικός Μαροκινός χαφ (2001-2002)
6. ↑
7. ↑  Τρίκαλα-Άρης 1-4
8. ↑  Ζάμπια-Μαρόκο 1-1
9. ↑  Μαρόκο-Μοζαμβίκη 3-0
10. ↑  Αίγυπτος-Μαρόκο 0-1
11. ↑  Μαρόκο-Νότια Αφρική 1-2
12. ↑  (Αγγλικά) Σαΐντ Τσίμπα – Επιδόσεις στις διοργανώσεις της FIFA
13. ↑  Said CHIBA Αρχειοθετημένο αντίγραφο στη Wayback Machine του *Internet Archive* *FIFA.com* Viitattu 26.2.2012 (Αγγλικά)
14. ↑  Μαρόκο-Νορβηγία 2-2
15. ↑  Βραζιλία-Μαρόκο 3-0
16. ↑  Μαρόκο-Κονγκό 1-0
17. ↑  Μαρόκο-Τυνησία 0-0
18. ↑  Νιγηρία-Μαρόκο 2-0
19. ↑

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* National-football-teams.com
* Footballdatabase.eu
* Transfermarkt.com